**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 28.02.2023 ora 08.00 – 01.03.2023, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 01.03.2023, ora 08.00**

**RÂURI:**

**I.N.H.G.A.** a emis o **actualizare ATENŢIONARE Hidrologică, cod galben, AVERTIZARE Hidrologică, cod portocaliu,** valabilă în intervalul **28.02.2023 ora 12:00 – 01.03.2023 ora 12:00**, vizând **creşteri de debite şi niveluri pe unele râuri** din bazinele hidrografice **Crasna, Crişul Negru, Crişul Alb, Niraj – afluent al Mureşului, Târnava Mică, Bega Veche, Bega, Timiş, Bârzava, Moraviţa,** cu depăşiri ale **COTELOR DE APĂRARE, ca urmare a propagării viiturilor formate anterior în amonte**, astfel:

**COD GALBEN**

 **În intervalul 28.02.2023 ora 12:00 – 01.03.2023 ora 12:00** pe râurile din bazinele hidrografice: Crasna – sector aval S.H. Craidorolţ **(judeţul Satu Mare)**, Crişul Negru – sector aval S.H. Tinca **(judeţele: Bihor şi Arad)**, Crişul Alb – sector aval S.H. Gurahonţ **(judeţul Arad)**, Niraj (afluent al Mureşului) – curs inferior **(judeţul Mureş)**, Târnava Mică – sector aval S.H. Bălăuşeri – amonte S.H. Blaj **(judeţele: Mureş şi Alba)**, Bega Veche – curs superior, Bega – sector aval S.H. Făget - amonte S.H. Remetea, Timiş – sector aval S.H. Lugoj **(judeţul Timiş)**, Pogăniş – sector aval S.H. Bregu - amonte Ac. Cadar Duboz **(judeţul Caraş Severin)**, Bârzava – sector aval S.H. Moniom **(judeţele: Caraş Severin şi Timiş)** şi Moraviţa – sector aval S.H. Şemlacu Mare **(judeţul Timiş)**.

**COD PORTOCALIU**

**În intervalul 28.02.2023 ora 12:00 – 01.03.2023 ora 08:00** pe râurile din bazinele hidrografice: Crasna – sector aval S.H. Craidorolţ **(sector îndiguit - judeţul Satu Mare)**, Bega – sector aval S.H. Balinţ - amonte S.H. Topolovăţ **(sector îndiguit - judeţul Timiş)**, Bârzava – sector aval S.H. Moniom **(judeţele: Caraş Severin şi Timiş)**.

**Se ridică începând cu data de 28.02.2023 ora 12:00 Avertizarea Hidrologică din celelalte bazine hidrografice avertizate anterior.**

Aceaste mesaje au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

* - *ALBA, ARAD, BIHOR, CARAŞ-SEVERIN, MUREŞ, SATU-MARE şi TIMIŞ –* ATENŢIONARE Hidrologică, *cod Galben*
* - *CARAŞ-SEVERIN, SATU-MARE şi TIMIŞ – AVERTIZARE Hidrologică, cod Portocaliu*

**Debitele au fost în general în scădere**, exceptând cursurile inferioare ale Someșului, Crișului Negru, Crișului Alb, Târnavelor, Begăi, Timișului, Jiului, Ialomiței, Buzăului, Sucevei, Jijiei și cursurile mijlocii și inferioare ale Mureșului și Siretului, unde au fost în creștere ca urmare a propagării și cedării apei din stratul de zăpadă.

Pe râurile din bazinele hidrografice: Vedea, Bârlad, bazinele inferioare ale Oltului, Argeșului, bazinul mijlociu și inferior al Prutului și pe cele din Dobrogea debitele au fost relativ staționare.

Debitele se situează în general la valori în jurul și peste mediile multianuale lunare, exceptând râurile din bazinele inferioare ale Jiului, Oltului, Ialomiței, bazinul mijlociu și inferior al Argeșului, cursurile Tazlăului, Prutului, unde se situează între 30-80% din normalele lunare şi mai mici (sub 30% din normalele lunare) pe râurile din bazinele hidrografice: Vedea, Bârladului și Jijiei.

Formațiunile de gheață (gheață la maluri) existente, au fost în restrângere, diminuare și eliminare.

**Se situează peste:**

**-COTELE DE INUNDAȚIE** râurile la stațiile hidrometrice: Crasna-Domănești (500+21)-jud. SM, Crasna-Berveni (590+9)-jud. SM, Timiș-Grăniceri (825+3)-jud. TM, Bârzava-Partoș (200+46)-jud. TM;

**-COTELE DE ATENȚIE** râurile la stațiile hidrometrice: Meleș-Beclean (250+6)-jud. BN, Crișul Alb-Vața de Jos (350+32)-jud. HD, Crișul Alb-Ineu (500+4)-jud. AR, Crișul Alb-Chișineu-Criș (600+114)-jud. AR, Cigher-Chier (300+20)-jud. AR, Crișul Negru-Zerind (600+51)-jud. AR, Mureș-Luduș (300+2)-jud. MS (cota ora 18:00), Târnava Mică-Târnăveni (250+28)-jud.MS, Bega-Chizătău (200+40)-jud. TM, Bega Veche-Pișchia (100+30)-jud. TM, Bega-Remetea (350+16)-jud. TM, Timiș-Șag (300+123)-jud. TM, Moravița-Moravița (250+88)-jud. TM;

În interval s-au situat peste **COTELE DE ATENȚIE** râurile la stațiile hidrometrice: Timiș-Brod (350+6)-jud. TM și Gladna-Fârdea (110+2)-jud. TM.

**Debitele vor fi în general în scădere**, exceptând cursurile inferioare ale Someșului, Crișului Alb, Mureșului, Begăi, Timișului, Jiului, Ialomiței și Siretului, unde vor fi în creștere ca urmare a efectului combinat al propagării și cedării apei din stratul de zăpadă.

Pe râurile din bazinele hidrografice: Vedea, Bârlad, bazinul inferior al Oltului, Argeșului, bazinul mijlociu și inferior al Prutului și cele din Dobrogea debitele vor fi relativ staționare.

Ca urmare a propagării viiturilor formate anterior se vor menține peste **COTELE DE APĂRARE** cursurile inferioare ale râurilor mari din vestul și sud-vestul țării.

Formațiunile de gheață existente vor fi în diminuare, restrângere și eliminare.

**DUNARE:**

**Debitul la intrarea în țară** (secțiunea Baziaș) în intervalul 28.02.2023-01.03.2023 **a** **fost în creştere, având valoarea de** **7400 m3/s**, peste media multianuală a lunii **februarie (5300 m3/s).**

În aval de Porţile de Fier debitele au fost în creștere.

**Debitul la intrarea în țară** (secțiunea Baziaș) **va fi în creștere (7600 m3/s).**

În aval de Porțile de Fier debitele vor fi în creștere.

**2.** **Situaţia meteorologică în intervalul 28.02.2023, ora 08.00 – 01.03.2023, ora 08.00**

**În ţara,** vremea s-a răcit în partea de sud a teritoriului, dar în rest valorile termice au crescut față de intervalul precedent. Nebulozitatea a persistat în regiunile vestice, sudice și estice, iar în celelalte zone cerul a avut înnorări temporare. Pe arii restrânse s-au semnalat precipitații slabe, predominant sub formă de ninsoare în Crișana, mixte la munte și mai ales ploi sau burnițe în restul teritoriului. Vântul a suflat slab și moderat, cu ușoare intensificări în zona montană înaltă și în regiunile sudice. La ora 20 era strat de zăpadă la munte, unde măsura, *pe platformele stațiilor meteorologice,* până la 203 cm în Munții Făgăraș și pe arii restrânse în Transilvania, dealurile Crișanei, estul Maramureșului și nordul Moldovei (până la 11...14 cm). Temperaturile maxime s-au încadrat între 0 grade la Cotnari și 11 grade la Brașov. La ora 6 se înregistrau valori termice cuprinse între -4 grade la Darabani și 6 grade la Moldova Nouă și Constanța-dig. Îndeosebi dimineața și noaptea, pe alocuri a fost ceață.

**Observații:** au fost emise 3 atenționări cod galben pentru fenomene meteorologice periculoase imediate.

**La Bucureşti** valorile termice diurne au continuat să scadă, astfel că vremea a devenit mai rece decât în mod obișnuit la această dată. Cerul a fost noros, iar vântul a suflat slab și moderat. Temperatura maximă a fost de 4 grade la Afumați și de 5 grade la Filaret și Băneasa. La ora 6 se înregistrau 3 grade la Afumați și 4 grade la Filaret și Băneasa.

**3. Prognoza meteorologică în intervalul 01.03.2023, ora 08.00 – 02.03.2023, ora 08.00**

**În ţara,** valorile termice diurne vor fi apropiate de cele specifice perioadei, exceptând regiunile intracarpatice, unde vor fi mai ridicate decât acestea; totodată, temperaturile nocturne vor fi în jurul mediilor climatologice în nord și în extremitatea de nord-est, iar în rest le vor depăși. Cerul va fi acoperit în sudul țării și parțial noros în rest. Vor fi precipitații slabe sub formă de ploaie și pe arii restrânse în Oltenia, Muntenia, sudul Dobrogei și posibil și în cel al Banatului și mixte în Munții Banatului și izolat în Carpații Meridionali. Vântul va sufla slab și moderat, cu ușoare intensificări în sudul Banatului. Temperaturile maxime se vor încadra, în general, între 3 și 13 grade, iar cele minime între -8 grade în nordul Moldovei și 6 grade în sudul Banatului. Pe alocuri, dimineața și noaptea, se va semnala ceață.

**La Bucureşti** vremea va fi în general închisă și trecător vor fi condiții de ploaie slabă. Vântul va sufla slab și moderat. Temperatura maximă, apropiată de cea normală la această dată, se va situa în jurul valorii de 7 grade, iar cea minimă, mai ridicată decât media climatologică, va fi de 2...3 grade.

**4. Buletin nivometeorologic pentru perioada 28.02.2023, ora 20-01.03.2023, ora 20:**

**Evoluția vremii în intervalul 27.02.2023, ora 08:00-28.02.2023, ora 14:00:**

Vremea s-a încălzit ușor. Cerul a fost variabil, temporar noros. Pe arii restrânse s-au semnalat precipitații mixte slabe, trecător ninsori. Vântul a suflat slab și moderat, cu intensificări temporare de 45-55 km/h pe creste. Pe arii relativ extinse s-a semnalat ceață, asociată și cu depuneri de chiciură. Stratul de zăpadă s-a tasat ușor, în medie cu 1-2 cm la majoritatea stațiilor, iar în zonele joase din Meridionali și Occidentali a scăzut pe fondul temperaturilor ușor pozitive (cu până la 10 cm la Stâna de Vale). S-a semnalat o avalanșă de zăpadă proaspătă de dimensiuni medii, la altitudini apropiate de 2000 m în zona Bâlea-Lac.

**În data de 28.02.2023, la ora 14:00,** stratul de zăpadă de pe platformele stațiilor meteorologice măsura:

**Carpaţii Meridionali:** 204 cm la Bâlea-Lac, 146 cm la Vf. Omu, 138 cm la Vf. Țarcu, 61 cm la Cuntu, 36 cm la Parâng, 32 cm la Păltiniș, 29 cm la Sinaia-1500, 3 cm la Predeal;

**Carpaţii Orientali:** 154 cm la Vf. Călimani, 83 cm la Vf. Iezer, 85 cm la Ceahlău-Toaca, 64 cm la Vf. Lăcăuți, 58 cm la Bucin, 29 cm la Penteleu;

**Carpaţii Occidentali:** 68 cm la Stâna de Vale, 44 cm la Băișoara, 37 cm la Vf. Vlădeasa, 32 cm la Semenic, 31 cm la Roșia Montană.

**Prognoza vremii în intervalul 28.02.2023, ora 20:00-01.03.2023, ora 20:00:**

Vremea va fi mai caldă decât normalul termic al perioadei, cu temperaturi diurne ușor pozitive la altitudini sub 2000 m. Cerul va fi variabil, temporar noros. Izolat vor fi condiții de precipitații mixte slabe. Vântul va sufla slab și moderat, cu unele intensificări trecătoare pe creste. Pe arii restrânse se va semnala ceață.

**Temperaturi prognozate în intervalul 28.02.2023, ora 20:00-01.03.2023, ora 20:00:**

**Peste 1800 m: temperaturi minime**: -7...-4 grade;

 **temperaturi maxime**: -2...2 grade;

**Sub 1800 m: temperaturi minime**: -4....-1 grade;

 **temperaturi maxime**: 1...6 grade.

**Vânt la peste 2000 m:** intensificări temporare de 30-40 km/h;

**Altitudinea izotermei de 0 grade**: în general între 1400-1900 m, cu cele mai ridicate valori în vestul

Carpaților Meridionali.

**Evoluția stratului de zăpadă și a riscului de avalanșă**

**Munții Făgăraș RISC ÎNSEMNAT (3)**

**La peste 1800 m**, la suprafață se găsește un strat de zăpadă recentă și instabilă, ce depășește local

20-30 cm, cumulat în urma ninsorilor din ultimele zile. Acesta este depus peste un strat mai vechi, cu rezistență în general redusă, cu coeziune slabă între cristale și față de straturile dure aflate dedesubt pe o grosime de 30-50 cm. Stratul de zăpadă prezintă grosimi mai mari pe versanții cu expunere nordică. În interiorul stratului întâlnim cruste mai vechi de gheață, peste care straturile mai puțin rezistente din partea superioară pot aluneca, mai ales sub acțiunea unor factori externi. În zonele de creastă se întâlnesc cornișe, iar în apropierea crestelor sunt formate plăci de vânt, cele mai recente pe versanții estici și nordici. Pe văi și în zonele adăpostite sunt depozite însemnate de zăpadă, care depășesc pe alocuri 3 metri. Se mențin condițiile de declanșare spontană a avalanșelor de dimensiuni medii și izolat mari prin dislocarea și alunecarea stratului instabil din partea superioară și ulterior prin angrenarea progresivă și a straturilor mai vechi sau prin ruperea plăcilor de vânt, riscul declanșării avalanșelor fiind amplificat la supraîncărcări oricât de mici.

**Sub 1800 m**, la suprafață se află de asemenea un strat de zăpada proaspătă ce depășește pe alocuri

10-15 cm, mai ales pe versanții nordici, iar la altitudini mai joase, în special pe versanții sudici, zăpada este puternic umezită ca urmare a precipitațiilor mixte înregistrate. Pe fondul temperaturilor diurne ușor pozitive, acest strat se va umezi suplimentar în partea sa superioară. În aceste condiții se pot declanșa spontan curgeri și avalanșe de topire de dimensiuni medii. În etajul altitudinal 1600-1800 m sunt condiții pentru declanșarea inclusiv a unor avalanșe mai mari. Riscul de declanșare al avalanșelor va fi amplificat la supraîncărcări oricât de mici.

**Munții Bucegi RISC ÎNSEMNAT (3)**

**La peste 1800 m** stratul recent-depus de la suprafață depășește pe alocuri 10-20 cm, iar pe versanții

estici și nordici sunt formate plăci noi de vânt. În zonele de creastă întâlnim cornișe și plăci mai vechi de vânt de grosimi variabile. În zonele adăpostite se întâlnesc troiene și depozite ce depășeșc pe alocuri 2 metri. În profunzime zăpada este întărită, având intercalate cruste de gheață, iar spre sol, mai ales pe versanții cu orientare nordică, regăsim cristale fațetate și de tip cupă. Pe pantele suficient de înclinate se pot declanșa avalanșe de dimensiuni medii și izolat chiar mari, ce pot angrena atât zăpada recent-depusă, cât și straturile subiacente mai vechi. În apropierea crestelor există riscul ruperii plăcilor de vânt, riscul fiind prezent în special la supraîncărcări ale stratului.

**Sub 1800 m** stratul de zăpadă a înregistrat pe alocuri creșteri ușoare la altitudinile superioare, iar în

zonele mai joase este puternic umezit ca urmare a precipitațiilor lichide înregistrate. Temperaturile diurne pozitive vor umezi și îngreuna suplimentar stratul. Pe anumite pante mai înclinate stratul mediu stabilizat de zăpadă din partea superioară și umezit poate aluneca peste stratul mai vechi şi stabilizat, ducând astfel izolat la declanșarea spontană de avalanșe de dimensiuni mici și medii la peste 1500 m, riscul fiind amplificat la supraîncărcări.

**Munții Parâng - Șureanu RISC ÎNSEMNAT (3)**

**La peste 1800 m,** stratul de zăpadă recentă, cumulat în ultimele zile, depășește local 20-30 cm și este depus peste un strat mai vechi, cu rezistență redusă și grosime variabilă. În apropierea crestelor sunt formate multiple plăci de vânt, pe creste cornișe, iar pe văi și pe pantele adăpostite sunt troiene şi depozite consistente de zăpadă. Stratul mai vechi, aflat dedesubt, este format din zăpadă întărită, cu cruste intercalate de gheață. Pe pantele suficient de înclinate se pot declanșa avalanșe de dimensiuni medii și izolat mari prin alunecarea stratului cu rezistență scăzută de la suprafață peste straturile mai vechi sau prin ruperea și alunecarea plăcilor de vânt din apropierea crestelor, chiar și la supraîncărcări slabe, dar și în mod spontan.

**La altitudini sub 1800 m**, stratul de zăpadă a înregistrat de asemenea creșteri, local însemnate, în special la altitudini de 1500-1800 m. La altitudini sub 1500 m, pe fondul temperaturilor diurne ușor pozitive, stratul de zăpadă se va umezi și îngreuna suplimentar. Vor fi condiţii pentru declanșarea unor avalanșe de dimensiuni medii și izolat mari la peste 1600 m, mai ales la supraîncărcări ale stratului, dar izolat și în mod spontan.

**Munții Țarcu - Godeanu RISC ÎNSEMNAT (3)**

**La peste 1800 m** stratul instabil de la suprafață, cumulat în ultimele zile, depășește local 25-30 cm, iar vântul intens a format plăci noi de vânt, local consistente. În zona crestelor se întâlnesc cornișe, pe versanți numeroase plăci de vânt, iar pe văi și pe pantele adăpostite, troiene şi depozite mai consistente de zăpadă. În profunzime întâlnim numeroase cruste de gheață, iar stratul este în general consolidat. Pe pantele suficient de înclinate se pot declanșa avalanșe de dimensiuni medii și izolat mari prin dislocarea stratului instabil de la suprafață, dar izolat și din straturile mai vechi, sau prin ruperea și alunecarea plăcilor de vânt din apropierea crestelor. Riscul declanșării va fi amplificat la supraîncărcări, dar va putea apărea izolat și în mod spontan.

Stratul de zăpadă a înregistrat local creșteri și **la altitudini de 1500-1800 m**, iar la altitudini mai joase este puternic umezit. Pe fondul temperaturilor diurne pozitive stratul se va umezi și îngreuna suplimentar la altitudini de sub 1500 m. Sunt condiţii pentru declanșarea unor avalanșe de dimensiuni medii și izolat mari la peste 1600 m, mai ales la supraîncărcări ale stratului, dar izolat și în mod spontan.

**Munții Rodnei RISC MARE (4)**

**La peste 1800 m** stratul de zăpadă prezintă în partea superioară o zonă de zăpadă cu rezistență scăzută și coeziune slabă alcătuită dintr-un strat mai recent, ce depășește pe alocuri 30-40 cm, depus peste un alt strat cu rezistență redusă și coeziune slabă între cristale, de dimensiuni importante. Pe văi și în zonele adăpostite sunt troiene şi depozite însemnate ce depășesc 1-2 m. În zona crestelor sunt formate cornișe și numeroase plăci de vânt. Stratul vechi de zăpadă, din profunzime, este compactat și întărit. Pe pantele suficient de înclinate și pe văile unde sunt depozite mari de zăpadă, se pot declanșa spontan avalanșe de dimensiuni medii și mari prin alunecarea stratului puțin rezistent de la suprafață sau prin ruperea plăcilor de vânt, riscul fiind amplificat chiar și la supraîncărcări mici ale stratului. Avalanșele pot angrena izolat și straturile subiacente, mai vechi.

**La altitudini de sub 1800 m** stratul de zăpadă nou depus este de asemenea consistent. Acesta este

depus peste zăpada mai veche, care avea stabilitate și rezistență relativ scăzută. Spontan se pot produce avalanșe de dimensiuni medii și izolat mari la peste 1500 m, prin alunecarea stratului recent depus sau a celui cu rezistență redusă aflat dedesubt, peste straturile mai dure și mai vechi de la bază. Riscul declanșării avalanșelor va fi amplificat la supraîncărcări oricât de mici.

**Munții Călimani – Bistriței RISC MARE (4) Munții Ceahlău RISC ÎNSEMNAT (3)**

**La peste 1800 metri**, în urma ninsorilor viscolite din ultimele zile, la suprafață s-a depus un strat

consistent de zăpadă proaspătă, ce depășește local 50-60 cm în masivele Călimani și Bistriței și 25-30 cm în Ceahlău. Pe văi și în locurile adăpostite s-au format depozite recente de zăpadă, ce depășesc pe alocuri 1-2 m. Stratul nou-depus are rezistență scăzută și poate aluneca cu ușurință peste vechiul strat. Vântul puternic din zilele precedente a creat plăci de vânt consistente, mai ales în apropierea crestelor. În profunzime stratul vechi de zăpadă este compact și întărit, cu cruste de gheață în interior. Pe pantele suficient de înclinate se pot declanșa spontan avalanșe de dimensiuni medii și mari, prin alunecarea stratului puțin stabilizat din partea superioară sau prin ruperea plăcilor de vânt, riscul fiind amplificat chiar și la supraîncărcări mici, în unele cazuri putând antrena chiar și straturile din profunzime. Riscul este mare în masivele Călimani și Bistriței și însemnat în masivul Ceahlău. Stratul a înregistrat creșteri importante și **la altitudini mai mici de 1800 de metri**, în special în zona 1500-1800 m și pe versanții vestici ai munților Călimani și Bistriței, unde depășește local 50-60 cm, în special pe văile unde a fost transportată de vântul din altitudine. Zăpada este ușor umezită la altitudini joase. Pe pantele suficient de înclinate vor fi condiții pentru declanșarea spontană a unor avalanșe de dimensiuni medii și izolat chiar mari pe anumite văi cu acumulări mai importante, prin alunecarea zăpezii nou depuse peste stratul vechi și compact, riscul fiind mare în masivele Călimani și Bistriței și însemnat în Ceahlău. Riscul va fi amplificat în condiții de supraîncărcare.

**Munții Vlădeasa – Muntele Mare RISC ÎNSEMNAT (3)**

La suprafață este depus un strat însemnat de zăpadă proaspătă, ce depășește local 30-40 cm. Acest strat are o coeziune slabă cu stratul mai vechi, peste care poate aluneca cu ușurință pe pantele mai

înclinate. Și la altitudini joase stratul a crescut local consistent, dar este mai umezit și mai greu. Pe fondul temperaturilor diurne ușor pozitive de la altitudini mai joase stratul se va umezi suplimentar.

Pe pantele suficient de înclinate și pe văile adăpostite, unde sunt acumulări mai consistente de zăpadă, se pot declanșa avalanșe de dimensiuni medii prin alunecarea stratului nou depus peste stratul vechi și relativ compact sau prin ruperea și alunecarea unor plăci de vânt formate în apropierea crestelor, riscul fiind amplificat la supraîncărcări. Avalanșe de topire de dimensiuni mici și chiar medii pot apărea în mod spontan și la altitudini mai joase.

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNȚII FAGARAȘ** | **RISC ÎNSEMNAT (3)** | **RISC ÎNSEMNAT (3)** |
| **MUNȚII BUCEGI** | **RISC ÎNSEMNAT (3)** | **RISC ÎNSEMNAT (3)** |
| **MUNȚII PARÂNG - ȘUREANU** | **RISC ÎNSEMNAT (3)** | **RISC ÎNSEMNAT (3)** |
| **MUNȚII ȚARCU - GODEANU** | **RISC ÎNSEMNAT (3)** | **RISC ÎNSEMNAT (3)** |
| **MUNȚII RODNEI** | **RISC MARE (4)** | **RISC ÎNSEMNAT (3)** |
| **MUNȚII CĂLIMANI – BISTRIȚEI** | **RISC MARE (4)** | **RISC MARE (4)** |
| **MUNȚII CEAHLĂU** | **RISC ÎNSEMNAT (3)** | **RISC ÎNSEMNAT (3)** |
| **MUNȚII VLĂDEASA – MUNTELE MARE** | **RISC ÎNSEMNAT (3)** | **RISC ÎNSEMNAT (3)** |

**RISC FOARTE MARE** ■ - instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE** ■ -stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncărcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT** ■- pe numeroase pante suficient de înclinate stratul de zăpadă este mediu sau puţin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT** AA – declanşările de avalanşe sunt posibile mai ales la supraîncărcări mari şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS** ... - stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

**APM Prahova** informează că în data de 28.02.2023, ora 09.00, s-a produs o poluare accidentală a solului pe o suprafață de cca. 6 mp teren agricol privat, cauzată de o posibilă coroziune a conductei de transport de la stația Slobozia (Bănești) – stația Băicoi, județul Prahova, aparținând Conpet SA.

Echipa de intervenție s-a deplasat la fața locului, unde a luat următoarele măsuri:

 - a oprit pomparea

 - a izolat zona afectată

 - a remediat conducta

 - va curăța terenul afectat cu o societate specializată.

**ARBDD Tulcea** revine cu informaţii referitoare la incendiul de vegetaţie izbucnit în data de 27.02.2023, ora 12.30, în zona zona brațului Sfântu Gheorghe, mal stâng, km 18, pe raza Districtului Ecologic Murighiol- Sfântu Gheorghe, județul Tulcea, precizând că acesta s-a stins de la sine în data de 28.02.2023, ora 10.30. A ars stuf, papură şi vegetaţie pe o suprafaţă totală de aproximativ 90 ha. Nu au fost observate mortalităţi la speciile de păsări şi animale sălbatice în zona incendiată.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

Direcția Comunicare